Diari Oficial de la Generalitat Valenciana


Sumari del DOGV 4749, del 10-05-2004 (2004/4613)

RESOLUCIÓ de 5 d'abril de 2004, del conseller de Territori i Habitatge per la qual s'autoritza la minoració d'estàndards de l'article 22.1 de la LRAU, en matèria de densitat d'habitatge, de conformitat amb l'article 22.3.C) de la LRAU, que permet superar les màximes ordinàries en un 20%, únicament pel que fa al nombre d'habitatges de protecció especial, conforme a la proposta plantejada en el Pla especial de vinculació al règim de protecció pública en l'àmbit de l'ARI-92 i s'aprova definitivament el Pla especial de vinculació al règim de protecció pública en l'àmbit de l'ARI-92 del municipi d'Alzira (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4749

Data del DOGV
:   10-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4613


Data del document
:   05-04-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alzira
    * pla d'urbanisme

RESOLUCIÓ de 5 d'abril de 2004, del conseller de Territori i Habitatge per la qual s'autoritza la minoració d'estàndards de l'article 22.1 de la LRAU, en matèria de densitat d'habitatge, de conformitat amb l'article 22.3.C) de la LRAU, que permet superar les màximes ordinàries en un 20%, únicament pel que fa al nombre d'habitatges de protecció especial, conforme a la proposta plantejada en el Pla especial de vinculació al règim de protecció pública en l'àmbit de l'ARI-92 i s'aprova definitivament el Pla especial de vinculació al règim de protecció pública en l'àmbit de l'ARI-92 del municipi d'Alzira (València). [2004/X4613]
  
Vist l'expedient remés per l'Ajuntament d'Alzira referit al Pla especial de vinculació al règim de protecció pública en l'àmbit de l'ARI-92, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió del dia 8 de juliol de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 30 de desembre de 2002.
  
Segon. El projecte consta de memòria informativa, memòria justificativa, normes urbanístiques, fitxa de catàleg i documents del pla general que es veuen afectats per la modificació proposada.
  
Tercer. Alzira compta amb pla general aprovat definitivament per la Comissió Territorial d'Urbanisme en sessió de 21 de desembre de 2001.
  
Quart. La Comissió Territorial d'Urbanisme en sessió de 16 d'abril de 2003, va acordar deixar sobre la taula el pla especial de vinculació al règim de protecció pública en l'àmbit de l'ARI-92 d'Alzira, fins que es procedira a l'estudi de la documentació complementària remesa per l'ajuntament, amb data 9 d'abril de 2003.
  
El 24 de juny de 2003, l'ajuntament sol·licita la paralització de l'expedient corresponent per a procedir a un millor estudi de la proposta de pla especial.
  
Cinqué. El ple de l'Ajuntament en sessió celebrada el 29 d'octubre de 2003, va introduir una sèrie de modificacions en el projecte, que en síntesi, es referien a la reducció de l'edificabilitat residencial inicialment proposta a fi d'adaptar-la a l'edificabilitat mitjana del sector confrontant i a la reducció del percentatge d'aquesta edificabilitat residencial que es vincula a la promoció de HPO, passant del 72.62% al 60%.
  
Sisé. Amb data 29 de gener de 2004, l'ajuntament ha remés documentació complementària, que inclou un nou exemplar del projecte en què s'han operat diverses modificacions, que han sigut referendades pel ple de l'Ajuntament en sessió de 28 de gener de 2004.
  
Seté. La Comissió Territorial d'Urbanisme de València, en sessió celebrada el 27 de febrer de 2004, va acordar informar favorablement l'expedient de referència i elevar al conseller de Territori i Habitatge la proposta d'aprovació definitiva del pla especial de vinculació al règim de protecció pública en l'àmbit de l'ARI-92 d'Alzira.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon. El pla especial afecta l'àrea de repartiment identificada en el pla general ARI-92, que inclou l'illa de cases ocupada per la mercantil Lawson Mardon Suñer.
  
Es tracta d'una àrea de sòl urbà qualificada com a industrial, que compta amb una superfície de 37.760 m2 i està ubicada al nord-est del nucli urbà, al costat de la muntanyeta de Sant Salvador.
  
El projecte proposa la reordenació d'aquesta àrea, en síntesi, amb el contingut següent:
  
- Substitució de la qualificació industrial de l'àmbit pel de residencial i increment de l'edificabilitat inicialment prevista.
  
- Proposta de nova ordenació amb diverses tipologies residencials.
  
- Vinculació d'un percentatge de l'edificabilitat prevista a l'habitatge de protecció oficial.
  
Es justifica la modificació en essència, des de la conveniència del trasllat de l'activitat a un sector industrial, tant per les seues pròpies necessitats d'ampliació, com per tractar-se d'una activitat molesta en un entorn residencial. La modificació es fonamenta en un conveni subscrit entre l'administració municipal i la mercantil afectada, que ha sigut aprovat pel ple municipal el 30 de gener de 2002.
  
La proposta d'ordenació que ha aprovat l'Ajuntament en sessió de 28 de gener de 2004, es quantifica, de forma comparativa amb el planejament vigent, en la taula següent:
  
\* El desglossament de l'edificabilitat proposada és la següent:
  
Residencial 65.155 m2 t // 1.7225 m2 t/ m2
  
Terciari 17.486 t // 0.463 m2 t/ m2
  
\*\* De l'edificabilitat residencial 39.093 m2 t, es reserven per a la promoció d'habitatge de protecció oficial amb un total de 325 habitatges.
  
L'acord municipal de 28 de gener de 2004, concreta que l'execució de l'àmbit afectat es realitzarà a través d'un programa d'actuació integrada.
  
Tercer. La primera qüestió que és necessari considerar tractant-se de modificacions en l'àmbit urbà, són les limitacions establides en l'article 19 de la Llei reguladora de l'activitat urbanística.
  
Aquest article es refereix que quan en un barri o nucli de població ja existisquen més de 75 habitatges o de 10.000 m2 d'edificació residencial per hectàrea de terreny, mai augmentarà l'edificabilitat mitjana o la densitat global respecte a les previsions del planejament anterior i procurarà que disminuïsca o, com a màxim, es mantinga en la seua intensitat, la tendència històrica de consolidació experimentada durant l'últim mig segle.
  
El projecte estableix com a àmbit de comparació per a determinar l'aprofitament màxim admissible, una àrea de 131.027,71 m2 de superfície, que integra la part de les àrees de repartiment establides pel pla general d'aquest municipi en sòl urbà, que es localitzen confrontants a l'illa de cases objecte de l'expedient.
  
Les determinacions urbanístiques d'aquesta àrea de comparació es concreten, al costat de les propostes en l'àmbit ARR98 del pla especial, són les següents:
  
Respecte a l'àrea de comparació proposada, cal argumentar que el concepte de barri a què es refereix l'article 19 del text legislatiu autonòmic, respon més a valoracions de tipus cultural o fins i tot social, que a apreciacions de tipus urbanístic. De fet, la mencionada norma no recull cap definició d'aquest àmbit, per la qual cosa en absència, podria ser admissible als efectes de la comparació que requereix el mencionat article, les delimitacions amb contingut urbanístic del Pla general, com la classificació del sòl, la delimitació de zona d'ordenació o l'àrea de repartiment ?que és l'opció que utilitza el projecte-, pel que impliquen en si mateixes, una certa homogeneïtat en l'ordenació.
  
El relació a aquesta qüestió, concloem que l'edificabilitat residencial que planteja el pla especial, resulta coherent amb l'edificabilitat residencial de l'àmbit de comparació.
  
Quart. El projecte proposa la possibilitat de superar la densitat mitjana de l'àmbit de comparació en un 20%, però únicament pel que fa al nombre d'habitatges de protecció oficial, tal com es quantifica en la següent estimació:
  
- Nombre d'habitatges admissibles segons l'àmbit de comparació:
  
113.32 hab/ha x 3.776 ha = 428 hab
  
- Nombre d'habitatges addicionals considerant la tolerància en el cas de les HPO
  
20% 325= 65 hab
  
- Nombre d'habitatges totals admissibles aplicant la tolerància: 493 hab
  
Aplicant aquesta tolerància per als HPO, el nombre d'habitatges totals establit en el projecte que és de 480 hab, estaria per davall de les admissibles.
  
Respecte a la tolerància considerada, cal argumentar que l'article 22.3 LRAU i l'article 7 de l'annex al RPCV, estableixen la possibilitat que quan concórreguen causes excepcionals d'interés públic, apreciat mitjançant resolució motivada del conseller competent en matèria d'Urbanisme, dictada previ informe del Consell Superior d'Urbanisme, podrà autoritzar-se entre altres, densitats que superen, com a màxim en un 20% les màximes ordinàries establides amb caràcter general.
  
Atés que el projecte proposa que el 60% dels habitatges admissibles hagen de ser habitatges protegits, on pot apreciar-se la concurrència de l'interés públic que es refereix el text autonòmic, procedeix considerar l'exempció que, en matèria de densitat d'habitatges, planteja el Pla especial.
  
Cinqué. D'altra banda, l'article 17 Estàndards aplicables a les modificacions de planejament de l'annex al Reglament de Planejament de la Comunitat Valenciana, determina que la nova ordenació ha de millorar la relació dotació/aprofitament existent en l'ordenació precedent i que el sòl urbà, a fi de verificar aquesta comparació, es mesurarà la superfície computable de referència sobre una àrea virtual amb les característiques indicades en l'article 17 del Reglament.
  
Al respecte, el projecte aprovat per l'Ajuntament en sessió de 28 de gener de 2004, proposa la qualificació dins de l'àmbit com a sòl dotacional públic de 19.800 m2 de superfície, mantenint-se per tant, la proporcionalitat a què es refereix el paràgraf anterior, tal com es concreta en el quadre annex:
  
Sisé. El projecte justifica que l'increment de població que generaria aquesta actuació ascendiria a 1.538 habitants (480 habg amb una ocupació de 3.2 hab/habg), proposant en relació amb les determinacions de l'article 17 de l'annex al reglament de planejament de la Comunitat Valenciana, l'adscripció dins de l'àrea de repartiment, de 5.000 m2 de superfície de parc públic, qualificat pel pla general dins de l'àrea de repartiment AR00, que no estava adscrita a cap sector.
  
S'argumenta a més, que amb aquest increment poblacional l'estàndard de parc públic del pla general passaria de 0.77ha a 0.7489 ha per cada mil habitants, complint-se en qualsevol cas, l'estàndard exigit per la LRAU.
  
Seté. El conseller de Territori i Habitatge té la competència per a resoldre sobre la minoració de les exigències de l'apartat 1 de l'article 22 de la Llei reguladora de l'activitat urbanística, en aplicació del que disposa l'apartat 3 del mateix article, previ informe favorable del Consell Superior d'Urbanisme, substituït en les seues funcions pel conseller de Territori i Habitatge, previ informe de la Comissió Territorial d'Urbanisme en aplicació de la disposició transitòria novena de la LRAU.
  
Així mateix, l'òrgan competent per a resoldre sobre l'aprovació definitiva dels instruments de planejament, és el conseller de Territori i Habitatge, de conformitat amb el que estableix l'article 39 de la LRAU, en relació amb l'article 6.e) i art. 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats i la resta de general i de pertinent aplicació, de conformitat amb l'acord de la Comissió Territorial d'Urbanisme de València, resolc.
  
I. Autoritzar la minoració d'estàndards de l'article 22.1 de la LRAU, en matèria de densitat d'habitatge, de conformitat amb l'article 22.3.C) de la LRAU, permetent superar les màximes ordinàries en un 20%, únicament pel que fa al nombre d'habitatges de protecció especial, conforme a la proposta plantejada en el Pla especial de vinculació al règim de protecció pública en l'àmbit de l'ARI-92.
  
II. Aprovar definitivament el pla especial de vinculació al règim de protecció pública en l'àmbit de l'ARI-92 del municipi d'Alzira (València).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i art. 10 i 46 de la Llei reguladora de la Jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.